**Vedtekter for SVs Tegnspråknettverk**

Stiftet 20.april 2021

Vedtatt på årsmøtet i SVs Tegnspråknettverk 20. januar 2022.

**§1 Tilknytning til Sosialistisk Venstreparti**
SVs Tegnspråknettverk er et nettverk i Sosialistisk Venstreparti (SV).

**§2 Formål**
SVs Tegnspråknettverk er et rådgivende organ for partiet i tegnspråkpolitiske spørsmål. Nettverket består av personer med innsikt og interesse for tegnspråk og tegnspråkpolitikk.

**§3 Medlemskap**
Alle som er medlem i SV og som har interesse for tegnspråk kan være medlem i SVs Tegnspråknettverk.
 **§4 Årsmøtet**
Årsmøtet er SVs Tegnspråknettverk sitt høyeste organ og består av alle medlemmer i nettverket. Årsmøtet avholdes hvert år innen utgangen av januar.

Årsmøtet skal minst behandle
1) Årsberetning
2) Regnskap
3) Arbeidsplan og budsjett
4) Innkomne forslag
5) Valg

Innkalling til årsmøte med dagsorden skal gjøres med minst 4 ukers skriftlig varsel. Sakspapirer sendes til medlemmene senest 1 uke før årsmøtet.

Årsmøtet konstitueres med 1 dirigent, 1 referent og 2 protokollsignatører.

**§5 Valg**
Det skal minimum velges en leder og to styremedlemmer til styret.
Leder velges enkeltvis.

Det skal velges valgkomite med minimum en leder og to styremedlemmer.

Valgkomiteen leverer innstilling til alle verv unntatt valgkomiteen som innstilles av styret.

**§6 Styret**
Styret skal ivareta SVs Tegnspråknettverk mellom årsmøtene og arbeide i tråd med nettverkets formål.

Styret forbereder saker til medlemsmøtene og årsmøtet. Styret har myndighet til å fatte vedtak som ikke skal avgjøres av medlemsmøtet eller årsmøtet.

**§7 Vedtekter**
Endringer i disse vedtekter kan bare gjøres av årsmøtet. Vedtektsendringer krever minst 2/3 flertall. Vedtektene kan ikke gå på tvers av vedtektene i Sosialistisk Venstreparti.